এছিয়ান গেইমছত অসম কন্যা হিমা দাসৰ সাফল্যত উৎসাহিত হৈ ছাত্ৰ-ছাত্ৰীসকলে সোমবাৰে কিনকিনিয়া বৰষুণৰ মাজতে ৩৫ সংখ্যক অভিৰুচি ক্ৰীড়া দিৱসৰ সমূহীয়া দৌৰত অংশগ্ৰহণ কৰে।
উল্লেখযোগ্য যে অসমৰ প্ৰথম গৰাকী অৰ্জন বঁটা প্ৰাপক ভোগেশ্বৰ বৰুৱাৰ জন্মদিনটো অভিৰুচি ক্ৰীড়া দিৱস হিচাপে পালন কৰা হয়।
মণিপুৰ বিধানসভাৰ অধ্যক্ষ তথা অসমত টাইকোৱানডোক আগবঢ়াই নিয়াৰ আঁৰৰ মূল ব্যক্তি হিচাপে পৰিচিত য়ুমনাম খেমচান্দ সিঙে অনুষ্ঠানত মুখ্য অতিথি হিচাপে উপস্থিত থাকে। তেওঁ পতাকা জোকাৰি মহানগৰীৰ চানমাৰিৰ পৰা আৰম্ভ হোৱা সমূহীয়া দৌৰৰ শুভাৰম্ভ কৰে।
সমূহীয়া দৌৰত চৰকাৰী বিদ্যালয়, ব্যক্তিগত বিদ্যালয় আৰু ক্ৰীড়া সংঘসমূহৰ পৰা প্ৰায় ১০০০ ছাত্ৰ-ছাত্ৰীয়ে অংশগ্ৰহণ কৰে।
ৰাতিপুৱা প্ৰায় ৭-৩০ বজাত চানমাৰিৰ পৰা আৰম্ভ হোৱা সমূহীয়া দৌৰ নেহৰু ষ্টেডিয়ামত সামৰণি পৰে।
সোমবাৰে ৰাজ্যখনৰ ১২১ টা স্থানত অভিৰুচি ক্ৰীড়া দিৱস উপলক্ষে শাৰীৰিক অনুশীলন কাৰ্যসূচী ৰূপায়ন কৰা হয়। ১৯৮৪ চনত প্ৰথমবাৰৰ বাবে এই সমূহীয়া দৌৰৰ আয়োজন কৰা হৈছিল।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
